અમદાવાદ: નાગરિક સુખ સુવિધા અને જનસામાન્યને સુખાકારીના કામોને પ્રાધાન્ય આપી જનસેવા દાયિત્વ આ સરકારે નિભાવ્યું છે. તેમ આજે મુખ્યમંત્રી આનંદીબહેન પટેલે જણાવ્યું હતું. મુખ્યમંત્રીએ સુરતમાં રૂ. ૮૦ કરોડથી વધુના પ્રોજેક્ટનું લોકાર્પણ કર્યું હતું. આનંદીબહેનને સુરતના પંડિત દીનદયાળ ઉપાધ્યાય ઈનડોર સ્ટેડિયમના નવીનીકરણ પ્રકલ્પ સાથોસાથ મુખ્યમંત્રી આવાસ યોજના અંતર્ગત એફોર્ડેબલ હાઉસિંગના કુલ ૧૧૦૦ આવાસોને ફાળવણીના કોમ્પ્યુટરાઈઝડ ડ્રો પણ સંપન્ન કર્યો હતો. તેમણે સ્માર્ટ સિટી સુરત અંતર્ગત યોજાયેલી ચિત્ર સ્પર્ધા- નિબંધ સ્પર્ધાઓના બાળ યુવા વિદ્યાર્થીઓને સન્માનિ કર્યા હતા.